:- પાળિયાદથી નજીકની ભોમકા માથે બેઠેલા લાખાવડ નામના ગામે પોરહીલા કાઠી દરબાર વીરાભાઈ ખવડની ડેલીએ દી’ઊગતાં પહેલાં ડાયરો જામ્યો છે. વૈશાખી વાયરામાં ઓળઘોળ થઈને આવતા કોયલના મીઠા ટહુકા જુવાન હૈયાંના દિલના દરવાજા મોકળા કરે છે. ડાયરામાં ઠંડી લહેરો લાવતો મધરો મધરો વાયુ ઉલ્લાસનાં કૂંડાં ઠાલવે છે. સૂરજનારાયણે આભના ડુંગરેથી ડોકિયું કર્યું એવે ટાણે પાલરવભા પાલિયાએ સૂરજને અંજલિ આપી અને ભગવાન શામળાને સાદ દીધો.